Negmer-it-id s usekles ; nebda-d seg temnaḍin ibeɛden. Di tazwara nerza ɣer temnaḍt n Burǧ Buɛririǧ di taddart n Qulla nesteqsa kra n yimɣaren acku d nutni i yḥerzen imeslayen iqburen, nesteqsa ccix n lǧamreɛ yenna-aɣ-d ayen akk yessen ɣef tegnawt, neffeɣ-d ɣer-s nerza ɣer yiwet n temɣart tama-nsen, teḥka-aɣ-d ula d nettat kra n wayen i wumi tecfa; imi i d-neffeɣ ɣur-s, nerza ɣer umɣar-nniḍen tuɣ-it d aselmad n taɛrabt deg uɣerbaz amenzu, ula d netta iheder-aɣ-d kra ɣef usteqsi i as-nmud.